钦定古今图书集成/明伦汇编/氏族典/第371卷 > 《廖用贤尚友录》 > 严廷瓒
## 钦定古今图书集成/明伦汇编/氏族典/第371卷 > 《廖用贤尚友录》 > 严廷瓒

按《浙江通志》：“廷瓒，字天佩，乌程人。司空震直后裔。父
逊修为仇某所杀，廷瓒甫二龄，母朱氏含痛抚之。稍
长，泣述父冤死状。廷瓒泪血啮指，蓄利斧，阳与仇昵
者二十馀年。适里社演剧，仇在俦伍中共观，遂拔斧
奋击之，脑裂辄毙，遂诣县伏罪。令嘉其志，欲上闻，宥
之未果，竟死狱中。”